Diaľnica A12 (Rakúsko)

Diaľnica A12 (nemecky Autobahn A12 alebo Inntal Autobahn) je 145 kilometrov dlhá rakúska diaľnica. Začína na nemecko-rakúskych hraniciach, kde nadväzuje na diaľnicu A93, a vedie juhozápadným a západným smerom stredom Tirolska údolím Innu cez Innsbruck do Zamsu, kde voľne prechádza do rýchlostnej cesty S16.

Výstavba diaľnice A12 bola zahájená v 60. rokoch 20. storočia, medzi rokmi 1968 a 1972 bola kompletne sprevádzkovaná východná časť medzi nemeckými hranicami pri Kufsteine a križovatkou Innsbruck-Amras. V 70. rokoch prebehla stavba diaľnice okolo Innsbrucku a v priebehu 80. rokov bola diaľnica A12 dostavaná až do Zamsu. Roppenský tunel (dĺžka 5,1 km) bol otvorený v roku 1990.

 Iné projekty 

 Zdroj 

Kategória:Rakúske rýchlostné cesty
Kategória:Doprava v Tirolsku